cyanic-selkie/wikianc huggingface dataset:
মিগুয়েলিনা অ্যাকোস্টা কর্ডেনাস
মিগুয়েলিনা অ্যাকোস্টা কর্ডেনাস (২৩ নভেম্বর ১৮৮৭ - ২৬ অক্টোবর ১৯৩৩) একজন পেরুভীয় নারীবাদী, আনারকো-সিন্ডিকালিস্ট কর্মী, শিক্ষক এবং আইনজীবী ছিলেন, যিনি তার জীবনের বেশিরভাগ সময় নারীর অধিকার, আমাজনীয় জনগণ এবং শ্রমিক শ্রেণীর জন্য লড়াইয়ে উৎসর্গ করেছিলেন তিনি প্রথম পেরুভিয়ান মহিলা যিনি পেরুতে আইনে স্নাতক হয়েছেন এবং পেরুর প্রথম নারী বিচার আইনজীবী হিসেবে বিবেচিত হন।
প্রাথমিক জীবন
মিগুয়েলিনা অ্যাকোস্টা কর্ডেনাস ২৩ নভেম্বর ১৮৮৭ সালে লরেটো এর ইউরিমাগুয়াস এ জন্মগ্রহণ করেন। তার পরিবারের লোরেটোতে একটি রাবার বাগান ছিল। যখন তার বয়স ১২ থেকে ১৬ বছর ছিল, তখন সে তার মায়ের সাথে ইউরোপে গিয়েছিল সেখানে পড়াশোনা করার জন্য। এই সময়ে, তিনি ফ্রান্স, সুইজারল্যান্ড এবং জার্মানিতে পড়াশোনা করেছিলেন। ইউরোপে অ্যাকোস্টা কর্ডেনাস এমন একটি পরিবেশে পরিবেষ্টিত ছিলেন যা তার প্রগতিশীল ধারনাকে উৎসাহিত করেছিল। যখন তিনি পেরুতে ফিরে আসেন, অ্যাকোস্টা কর্ডেনাস ইয়ুরিমাগুয়াসে তরুণীদের জন্য একটি স্কুল (কোলেজিও ডি সেওরিটাস) প্রতিষ্ঠা করেন, যা ছিল পেরুতে প্রথম প্রাথমিক শিক্ষা কেন্দ্র। এই সময়ের মধ্যে সিন্থেটিক বিকল্প আবিষ্কারের কারণে রাবার আহরণের যুগ শেষ হয়ে গিয়েছিল।
কর্মজীবন
১৯১৪ সালে, তিনি পেরুভীয় মহিলা আন্দোলনে অবদান রাখতে শুরু করেছিলেন। অ্যাকোস্টা কর্ডেনাস নারীবাদী সংগঠন 'ইভোলুচিওন ফেমেনিনা' এর পরিচালনা পর্ষদের অংশ হিসেবে নির্বাচিত হন, যা মারিয়া জেসাস আলভারাডো রিভেরা একই বছর প্রতিষ্ঠা করেছিলেন। এই সংস্থার মাধ্যমে তিনি মহিলাদের জন্য উন্নত শিক্ষার সুযোগের পাশাপাশি পুরুষদের মতো একই নাগরিক ও রাজনৈতিক অধিকারের দাবি করেছিলেন।
মৃত্যু
১৯৩৩ সালের ২৬ই অক্টোবর, মাত্র ৪৫ বছর বয়সে অ্যাকোস্টা কর্ডেনাস মৃত্যুবরন করেন। একটি খারাপ দাঁত উত্তোলনের পরে সংক্রমণের কারণে লিমাতে তার মৃত্যু ঘটে। তাকে বাক্যজানো অয়াই ক্যারিলো দেল ক্যালাও কবরস্থানে দাফন করা হয়েছিল।
জি কাইতো আয়ে
জি কাইতো আয়ে নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ। তিনি জনতা দল (ইউনাইটেড) এর প্রার্থী হিসাবে সাতাখা আসন থেকে ২০১৮ সালে নাগাল্যান্ড বিধানসভা নির্বাচনে নির্বাচিত হয়েছিলেন তবে পরে তিনি জাতীয়তাবাদী গণতান্ত্রিক প্রগতিশীল পার্টিতে যোগ দেন। তিনি ২০১৮ সাল থেকে চতুর্থ নীফিউ রিও মন্ত্রণালয়ের কৃষি ও সমবায় মন্ত্রী ছিলেন।
মানেকা সরকার
মানেকা সরকার(Maneka Sorcar) প্রকৃত নাম পরমা সরকার(Parama Sorcar) হলেন কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর। পি সি সরকার জুনিয়রের এবং জয়শ্রী সরকারের কন্যা। দেশের প্রথম নারী জাদুকর। মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। মেনকা এর রক্তে যাদু - তিনি এই শিল্পের নবম প্রজন্ম। তার পিতামহ ছিলেন, প্রখ্যাত পি সি সরকার।
শৈশব
তার বড় হয়ে ওঠা একটু অন্যরকম ছিল। স্টেজ আর শো বিজনেসের মধ্যেই তার ছোটবেলা কেটেছে। ফলে আর চার পাঁচটা ছেলে-মেয়ে যেভাবে বড় হয় সেভাবে তিনি বড় হননি। অধিকাংশ সময় গ্রিন রুমে বসে লেখাপড়া করতে হয়েছে তাকে। ফলে ছোট থেকেই স্টেজের প্রতি তার একটা আগ্রহ ছিল। মঞ্চে তার বাবা-মাকে কাজ করতে দেখা,তার পিতামহের ঐতিহাসিক বীরত্বের গল্প, এবং পারিবারিক এই শিল্পে তার নিজের জায়গা করার চেষ্টা।
একবার স্টেজে তার মা নাচছেন। সঙ্গে অনেকে রয়েছে। তিনি স্টেজের পাশ থেকে সেটা দেখছেন। সেদিন কি মনে হল তার, যিনি তার হাত ধরে দাঁড়িয়ে ছিলেন তার হাত ছাড়িয়ে আচমকা স্টেজে নেমে নাচতে শুরু করলেন। মায়ের মত একই জামা পড়ে তাকে নাচতে দেখে দর্শকরা উচ্ছ্বসিত। কিন্তু তিনি তার মা ইশারায় তাকে ভেতরে যেতে বললেন। সেদিন অনুষ্ঠানের পর বকুনি খেতে হয়নি তাকে। বরং বাবা-মা দু’জনে তাকে মাঝখানে বসিয়ে জিজ্ঞেস করলেন কেন তিনি এমন করলেন? পরে তার বাবা বুঝিয়ে বলেছিলেন এটা যদি তার ভাল লাগে তাহলে করতে, তবে আগে লেখাপড়া করতে হবে। লেখাপড়াটা শেষ করে যেটা ইচ্ছা হয় সেটা করা যাবে।
তারপর আর একবার তিনি তার কোন এক শৈশেবের দিনে, পিতামহের বিখ্যাত 'ওয়াটার্স অফ ইন্ডিয়া' ম্যাজিক ট্রিক (যেখানে একটি ছোট পাত্র অনেকবার খালি করা হয় কিন্তু কখনোই জল শেষ হয় না) দেখাবেন ঠিক করলেন,তিনি বাথরুমে গিয়ে,একটি মগ জল দিয়ে ভর্তি করে এবং বার বার নিজের উপর ঢালতে লাগলেন, এবং বলতে লাগলেন এটি 'ওয়াটার্স অফ ইন্ডিয়া'।
মানেকা তার পিতার মতন বিভিন্ন ডিগ্রী পাওয়ার পথ অনুসরণ করে ওহাইও বিশ্ববিদ্যালয় থেকে এমবিএ করেন এবং শীঘ্রই তার ডক্টরেট পাওয়ার কথা।
পরিবার
মানেকা সরকারের পিতা জাদুকর।পি সি সরকার জুনিয়র এবং মাতা জয়শ্রী সরকার। তার দুই বোন,মউবনি ও মুমতাজ। মউবনি একজন মডেল এবং মমতাজ একজন বাংলা চলচ্চিত্র অভিনেত্রী। ২০০৭ সালে, ফিলাডেলফিয়া, মার্কিন যুক্তরাষ্ট্রে মানেকা শোর জন্য গিয়েছিলেন। সেখানে সাধারণ বন্ধুদের মাধ্যমে সুস্মিত রঞ্জন হালদারের সঙ্গে আলাপ হয়। সুস্মিত,নিউ ইয়র্ক বিশ্ববিদ্যালয় থেকে এমবিএ সম্পন্ন করেন এবং তার কোম্পানী প্রতিষ্ঠিত করছিলেন। পরে সুস্মিতের সঙ্গে তার বিবাহ হয়।
কর্মজীবন
মানেকা সরকার বেশ কয়েকটি শোতে তার বাবার সহকারী হিসেবে কাজ করেন এবং মার্চ ২০১২ পর্যন্ত তিনি ২৫০ ম্যাজিক শো করেছেন। ২০০৪ সালে তিনি, তার পিতার সাথে মিলিত হয়ে তাজমহল অদৃশ্য হওয়ার একটি বিভ্রম তৈরি করেন এবং তাজমহল অদৃশ্য করে দেন, তারপর ডাল লেকের জলের ওপর দিয়ে সাইকেল চালানো ম্যাজিক ট্রিক দেখিয়েছেন।
ওয়াই হিউটো আওমি
হিউটো হলেন ভারতের নাগাল্যান্ডের একজন রাজনীতিবিদ। ২০০৩ সালে তিনি দিমাপুর -২ (এসটি) আসনে নাগাল্যান্ড পিপলস ফ্রন্টের প্রার্থী হিসাবে নাগাল্যান্ডের নাগাল্যান্ড বিধানসভায় নির্বাচিত হয়েছিলেন।
কিয়ারা ডায়ান
কিয়ারা ডায়ান (জন্ম: ২৯ এপ্রিল ১৯৮৭) একজন অবসরপ্রাপ্ত মার্কিন পর্নোগ্রাফিক অভিনেত্রী।
পানখালী ইউনিয়ন
পানখালী ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
অবস্থান ও আয়তন
পানখালী ইউনিয়ন এর আয়তন একর।
বৃহৎ হ্রদসমূহ
বৃহৎ হ্রদসমূহ (অন্য নাম- Laurentian Great Lakes, বা Third Coast, বা Great Lakes of North America) উত্তর আমেরিকাতে কানাডা ও আমেরিকা যুক্তেরাষ্ট্রের সীমাতে অবস্থিত কিছুসংখ্যক নির্মল জলের হ্রদর সমষ্টি৷ এই হ্রদসমূহ সেইন্ট লরেন্স নদী (Saint Lawrence River)র মাধ্যমে আটলান্টিক মহাসাগরের সঙ্গে সংযোজিত ৷  সুপিরিয়র হ্রদ (Superior Lake), মিশিগান হ্রদ (Michigan Lake), হুরন হ্রদ (Huron Lake),  এরি হ্রদ (Erie lake) ও অন্টারিও হ্রদ (Ontario lake) এর এই সমষ্টি পৃথিবীর মধ্যে অবস্থিত বৃহৎ নির্মল জলের হ্রদের সমষ্টি ও এই সমষ্টি বিশ্বের প্রায় ২১% জল বহন করছে৷   এই হ্রদ সমষ্টির মোট পৃষ্ঠতল (total surface) , ও মোট আয়তন  ৷ এই হ্রদসমূহের সমুদ্রের মতো বৈশিষ্ট্য, যেমন- সামুদ্রিক ঢেউয়ের মতো ঢেউ, বাতাস, তীব্র স্রোত , গভীরতা, বৃহৎ আকার আদির জন্য এই পাঁচটি হ্রদকে  ’inland seas’ বলেও উল্লেখ করা হয় ৷ সুপিরিয়র হ্রদ আকারে বিশ্বের দ্বিতীয় বৃহৎ হ্রদ ও মিচিগান হ্রদ কেবল একটি দেশের মধ্যে সীমাবদ্ধ হ্রদসমূহের ভিতরে বৃহত্তম।
বৃহৎ হ্রদসমূহ প্রায় ১০,০০০ বছর পূর্বে শেষ হিমবাহ পিরিয়ডের শেষ সময় বিগলিত বরফ আটকে যাওয়াতে সৃষ্টি হয়৷ এই হ্রদসমূহ পরিবহণ, বাণিজ্য আদির ক্ষেত্রে গুরুত্বপূর্ণ ভূমিকা পালন করেছে। তদুপরি এই হ্রদসমূহ জীব-বৈচিত্র্যের ক্ষেত্রে অতি চমকপ্রদ।
গোল (ওয়েবসাইট)
গোল ১৯টি ভাষায় ৩৮টি জাতীয় সংস্করণের মাধ্যমে সংবাদ সরবরাহ করে থাকে, যেখানে ৫০০ জন অবদানকারী রয়েছে।
ইতিহাস
২০১১ সালে পারফর্ম গ্রুপ বেসেমার ভেনচার পার্টনার্সসহ ওয়েবসাইটের বিনিয়োগকারীদের ১৮ মিলিয়ন ইউরো দেওয়ার মাধ্যমে গোল ওয়েবসাইটের মালিকানা ক্রয় করেছিল।  ২০১২ সালে এই ওয়েবসাইটটি বিনা বেতনের ইন্টার্ন ব্যবহারের অভিযোগে যুক্তরাজ্য সরকারের এইচএম রেভিনিউ এবং শুল্ক বিভাগ তদন্ত করেছিল।
২০১৬ সালের আগস্ট মাসে, পারফর্ম গ্রুপ অনলাইন স্পোর্টস ভিডিও স্ট্রিমিং পরিষেবা ডিএজেডএন চালু করেছে। অতঃপর ২০১৮ সালের সেপ্টেম্বর মাসে পারফর্ম গ্রুপ দুটি সংস্থায় বিভক্ত হয়ে গিয়েছে: "ডিএজেডএন গ্রুপ" (এটির স্ট্রিমিং পরিষেবাটির নামে নামকরণ করা হয়েছে) গ্রাহকদের যাবতীয় কার্যক্রম এবং "পারফর্ম কনটেন্ট" ব্যবসায়-পরিষেবার কার্যক্রম সম্পাদন করে। এই নতুন কাঠামোর অধীনে গোল ডিএজেডএন-এর অধীনে চলে এসেছিল।
২০১৯ সালের মার্চ মাসে, ডিএজেডএন পারফর্ম মিডিয়া বিভাগকে ডিএজেডএন মিডিয়াতে পুনরায় সংগঠিত করে, যেখানে গোল-কে অন্তর্ভুক্ত করা হয়েছে।
পুরস্কার
২০১৭ সালে গোল দ্য ড্রাম অনলাইন মিডিয়া অ্যাওয়ার্ডসে "সেরা ক্রীড়া সংবাদ সাইট" বিভাগে পুরস্কার জয়লাভ করেছে।
গোল ৫০
২০০৭–০৮ মৌসুমের পর থেকে, সংশ্লিষ্ট মৌসুমের সেরা ৫০ জন খেলোয়াড়কে গোল ওয়েবসাইটের সাংবাদিকরা বাছাই করে "গোল ৫০" নামে এক তালিকা প্রকাশ করে। ২০১৮–১৯ মৌসুম থেকে শুরু করে, ৫০ জন খেলোয়াড়ের তালিকার মধ্যে ২৫ জন পুরুষ এবং ২৫ নারী ফুটবল খেলোয়াড়ের নাম ঘোষণা করা হয়, যার মধ্যে উভয় লিঙ্গ হতে একজন করে দুইজনকে বিজয়ী হিসেবে ঘোষণা করা হয়।
পেব্‌ল ইন দ্য স্কাই
পেব্‌ল ইন দ্য স্কাই বিখ্যাত মার্কিন ঔপন্যাসিক ও বৈজ্ঞানিক কল্পকাহিনী লেখক আইজাক আসিমভ রচিত একটি বৈজ্ঞানিক কল্পকাহিনী। এটি ছিল তার প্রথম উপন্যাস। এই উপন্যাসটি তার ফাউন্ডেশন সিরিজের অন্তর্ভুক্ত। ১৯৪০ সাল থেকে এর বিভিন্ন অংশ পত্র পত্রিকায় প্রকাশিত হতে শুরু করেছিল কিন্তু ১৯৫০ সালের আগে বই হিসেবে প্রকাশিত হয়নি। ফাউন্ডেশন সিরিজের উপন্যাসগুলোর কাহিনী এবং চরিত্রে মিল থাকলেও এই উপন্যাসটি ব্যতিক্রম। এক্ষেত্রে সম্পূর্ণ ভিন্ন এক সেট চরিত্র নিয়ে উপাখ্যান রচনা করা হয়েছে। এ হিসেবে এটিকে মহাজাগতিক সাম্রাজ্য ধারণা উপর ভিত্তি করে রচিত একটি বিচ্ছিন্ন উপন্যাস বলাই অধিক যুক্তিসঙ্গত হবে।
বানৌজা অপরাজেয়
বাংলাদেশ নৌবাহিনী জাহাজ (সংক্ষেপেঃ বানৌজা) অপরাজেয় বাংলাদেশ নৌবাহিনীর পদ্মা-শ্রেণীর প্রথম ব্যাচের প্যাট্রোল ক্রাফট। এটি গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। জাহাজটি উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ২ মে, ২০১০ সালে খুলনা শিপইয়ার্ড এবং প্রতিরক্ষা ক্রয় মহাপরিদপ্তর এর মধ্যে জাহাজ নির্মাণ সংক্রান্ত চুক্তি স্বাক্ষরিত হয়। ২৩ জানুয়ারি, ২০১৩ সালে জাহাজটিকে প্রথম বারের মত পানিতে ভাসানো হয়। পরবর্তীতে ১৫ ডিসেম্বর, ২০১৩ সালে জাহাজটি বাংলাদেশ নৌবাহিনীর নিকট হস্তান্তর করা হয়। অবশেষে ২৩ ডিসেম্বর, ২০১৩ সালে বানৌজা অপরাজেয় বাংলাদেশ নৌবাহিনীতে কমিশন লাভ করে।
বৈশিষ্ট্য ও যান্ত্রিক কাঠামো
বানৌজা অপরাজেয় জাহাজটির দৈর্ঘ্য, প্রস্হ এবং গভীরতা । এই টহল জাহাজটির ওজন ৩৫০ টন এবং জাহাজটিতে রয়েছে ২টি ৩০৪১ অশ্বশক্তি (২২৭০ কিলোওয়াট) বিশিষ্ট এমটিইউ ডিজেল ইঞ্জিন (জার্মানি), ১টি ১২০ কিলোওয়াট বিশিষ্ট সিএটি জেনারেটর (যুক্তরাজ্য), ১টি ৪৯ কিলোওয়াট ক্ষমতাসম্পন্ন সিএটি ইমারজেন্সি জেনারেটর (যুক্তরাজ্য), জেডএফ ৭৬০০ ট্রান্সমিশন (জার্মানি) এবং ৪টি শ্যাফট। যার ফলে জাহাজটির সর্বোচ্চ গতিবেগ ঘন্টায় । সমুদ্রপৃষ্ঠ অনুসন্ধানের জন্য এটি ১টি ফুরুনো ডিআরএস৪ডব্লিউ রাডার (জাপান) এবং ১টি ফুরুনো এফএআর-৩৩২০ চার্ট রাডার (জাপান) দ্বারা সজ্জিত। এছাড়াও জাহাজটি ৪৫ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম।
এশিয়াটিক সোসাইটি ঐতিহ্য জাদুঘর
এশিয়াটিক সোসাইটি ঐতিহ্য জাদুঘর বাংলাদেশের রাজধানী ঢাকা শহরে অবস্থিত একটি জাদুঘর। ২০১৯ সালের ৩রা জানুয়ারি জাদুঘরটি দর্শনার্থীদের জন্য উন্মুক্ত করা হয়। জাদুঘরটির প্রতিষ্ঠা ২০১৮ সালের ১১ অক্টোবর।
অবস্থান
এশিয়াটিক সোসাইটি ঐতিহ্য জাদুঘর ঢাকা শহরের নিমতলী নামক স্থানে অবস্থিত।
উদ্দেশ্য
মোগল ও ব্রিটিশ আমলের মধ্যবর্তী সময়ে ঢাকা তথা বাংলার সমাজ, অর্থনীতি, ধর্ম, জীবন ইত্যাদি বিষয়ে ঐতিহাসিক গুরুত্ব এবং শিক্ষা, সংস্কৃতি এবং গবেষণার কেন্দ্র হিসেবে জাদুঘরটি প্রতিষ্ঠা করা হয়।
বিবরণ
থাম্ব|নায়েব নাজিম নুসরত জং এর দরবার নিমতলী প্রাসাদের ধ্বংসাবশেষ হিসেবে পরিচিত নিমতলী দেউড়ী ভবনে জাদুঘরটি প্রতিষ্ঠা করা হয়েছে। ভবনটি ১৭৬৫-৬৬ সালে তৈরি করা হয়। দেউড়ী অর্থাৎ প্রবেশপথ এই ভবনের ভেতর দিয়ে তৈরি করা হয়েছে বলে এর নাম দেউড়ী ভবন। ভবনটি সাধারণ তিন তলা ভবনের সমান উঁচু। এই ভবনেই এশিয়াটিক সোসাইটির প্রথম কার্যালয় ছিলো। ১৯৫২ সালের ৩রা জানুয়ারি যাত্রা শুরু করে এশিয়াটিক সোসাইটি। সংগঠনের নানা স্মারকলিপি জাদুঘরে রাখা হয়েছে। নীচতলায় মোট ৩টি গ্যালারিতে স্মারক ছাড়াও নবাবী আমল নিয়ে ইতিহাসভিত্তিক তৈরি বিভিন্ন প্রামাণ্যচিত্র দেখানো হয়। দুই তলায় দৈর্ঘ্য-প্রস্থে সমান একটি গ্যালারি আছে এবং তিন তলায় ৪৫ ফুট দৈর্ঘ্যের একটি বিশাল গ্যালারি আছে। এখানে মসলিন কাপড়, ধাতব মুদ্রা, বিভিন্ন সময়ের তৈজসপত্র রাখা হয়েছে। নবাব নুসরত জং এর দরবারের ত্রিমাত্রিক উপস্থানাও আছে এই গ্যালারিতে।
সংগ্রহ
প্রাথমিকভাবে জাদুঘরের জন্য ঐতিহাসিক ৮৩টি স্মারক সংগ্রহ করা হয়েছে। এখানে মোট ৫টি গ্যালারিতে দরবারে ব্যবহৃত হুঁকা, মসলিন কাপড়, মুদ্রা, কাঁটা চামচ, চাকু, প্লেট, বাটি, স্যুপ পাত্র, বাতি, ক্যাশবাক্স, পানদান, কুরআন শরীফ, দোয়াত, ঝাড়বাতি ইত্যাদি রাখা হয়েছে।
মাস্টার তাজ-উদ্দিন আনসারী
মাস্টার তাজ-উদ্দিন আনসারী দক্ষিণ এশিয়ার ইতিহাসের এক ব্যক্তিত্ব এবং অল ইন্ডিয়া মজলিস-এ-আহরার-উল-ইসলামের নেতা ছিলেন। ১৯৪৭ সালে পাকিস্তানের স্বাধীনতার পর তিনি রাজনীতি ছেড়ে এবং পাকিস্তানের মজলিস-এ-আহরার-ই-ইসলামের প্রধান সৈয়দ আতা উল্লাহ শাহ বুখারীর খতম-এ-নুবুওয়াত আন্দোলনে যোগ দেন। ১৯৫৩ সালে তেহরিক-ই-খতমে নবুওয়াত আন্দোলনে তাঁর ভূমিকা ছিল। ১৯৫৮ সালে, আহরার আবার সংগঠিত হয়। তখন তিনি নিখিল পাকিস্তান মজলিস-এ-আহরার-ই-ইসলামের সভাপতি নির্বাচিত হয়েছিলেন।
জিম ক্যারল
জেমস ডেনিস "জিম" ক্যারল (ইংরেজি: James Dennis "Jim" Carroll) (জন্ম: আগস্ট ১, ১৯৪৯ – সেপ্টেম্বর ১১, ২০০৯) ছিলেন একজন মার্কিন লেখক, কবি, আত্মজীবনীকার ও পাঙ্ক সঙ্গীতজ্ঞ। ক্যারল তার ১৯৭৮ সালের আত্মজীবনীমূলক দ্য বাস্কেটবল ডায়েরিজ-এর জন্য সর্বাধিক পরিচিত। এই আত্মজীবনী থেকে একই নামের চলচ্চিত্র নির্মিত হয়েছে। ছবিটিতে ক্যারলের ভূমিকায় অভিনয় করেন লিওনার্দো ডিক্যাপ্রিও।
প্রাথমিক জীবন
ক্যারল ১৯৪৯ সালের ১ আগস্ট আইরিশ বংশোদ্ভূত এক শ্রমিক পরিবারে জন্মগ্রহণ করেন। তার শৈশব কাটে নিউ ইয়র্ক সিটির লোয়ার ইস্ট সাইডে। যখন তার বয়স ১১ তখন তার পরিবার আপান ম্যানহাটনের ইনউডে চলে যায়। সেখানে তিনি গুড শেপার্ড স্কুলে ভর্তি হন। ১৯৬৩ সালে তিনি সরকারী স্কুলে ভর্তি হন, কিন্তু কয়েকদিন পরে বৃত্তি পেয়ে ট্রিনিটি স্কুলে ভর্তি হন। সেখানে তিনি ১৯৬৪ থেকে ১৯৬৮ সাল পর্যন্ত পড়াশুনা করেন।
পরে তিনি অল্পদিনের জন্য ওয়াগনার কলেজ ও কলম্বিয়া ইউনিভার্সিটিতে পড়াশুনা করেন। এসময়ে তিনি রাইনার মারিয়া রিলকে, ফ্রাঙ্ক ও'হারা, জন আসরেবি, জেমস স্কুইলার, অ্যালেন গিনসবারর্গ, ও উইলিয়াম এস. বারফস কর্তৃক তার শিল্পী জীবনে অনুপ্রাণিত হন।
সাহিত্য জীবন
মাধ্যমিকে পড়াকালীনই ক্যারলের প্রথম কবিতার সংকলন অরগানিক ট্রেইনস প্রকাশিত হয়। স্থানীয় সহিত্যিকদের দৃষ্টিগোচর হওয়ার পরে তার কবিতা ১৯৬৭ সালে দ্য ওয়ার্ল্ড ম্যাগাজিনে প্রকাশ হতে থাকে। এক বছর পরে ১৯৬৮ সালে তার কবিতা প্যারিস রিভিউ, ও পোয়েট্রির মত সাহিত্য ম্যাগাজিনে প্রকাশ হয়। ১৯৭০ সালের তার দ্বিতীয় কবিতার সংকলন ৪ আপস অ্যান্ড ১ ডাউন প্রকাশিত হয়। তিনি অ্যান্ডি ওয়ারল-এর সাথে কাজ শুরু করেন। প্রথমে তিনি চলচ্চিত্রের সংলাপ লিখতেন এবং চরিত্রের নাম ঠিক করে দিতেন। পরবর্তীতে তিনি ওয়ারলের থিয়েটারের সহ-ব্যবস্থাপক হিসেবে কাজ করেন। মূলধারার প্রকাশনী থেকে ক্যারলের প্রথম প্রকাশিত বই হল লিভিং অ্যাট দ্য মুভিজ নামে কবিতার সংকলন, যা ১৯৭৩ সালে প্রকাশ করে গ্রসম্যান পাবলিশার্স।
১৯৮৭ সালের ক্যারল তার দ্বিতীয় স্মৃতিকথা ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩ লিখেন, যেখানে তিনি তার বয়োপ্রাপ্ত জীবনে নিউ ইয়র্ক সিটিতে সঙ্গীতে অংশগ্রহণ ও মাদকাসক্তি দূর করার সংগ্রামের কথা বর্ণনা করেন।
১৯৮০-এর দশকের মাঝামাঝিতে সঙ্গীতজ্ঞ হিসেবে কিছুদিন কর্মজীবন পার করার পর তিনি লেখালেখিতে পূর্ণ মনোনিবেশ করেন এবং বিভিন্ন সাহিত্য সভায় যোগ দিতে থাকেন। ১৯৯১ সাল থেকে ক্যারল তার প্রথম উপন্যাস দ্য পেটিং জুর কাজে হাত দেন।
১৯৯৫ সালে কানাডীয় চলচ্চিত্রকার জন ল'একুয়ার ক্যারলের ১৯৯৩ সালে প্রকাশিত ছোটগল্প ফিয়ার অফ ড্রিমিং অবলম্ববনে কার্টিসস্ চার্ম চলচ্চিত্র নির্মাণ করেন
সঙ্গীত জীবন
১৯৭৮ সালে তিনি মাদকাসক্তি ত্যাগ করে ক্যালিফোর্নিয়ায় চলে যান, এবং দ্য জিম ক্যারল ব্যান্ড গঠন করেন। এই ব্যান্ড গঠনের পিছনের তার অনুপ্রেরণা ছিলেন পাত্তি স্মিথ। ক্যারল, পাত্তি স্মিথ ও রবার্ট ম্যাপলথর্প একসময় নিউ ইয়র্ক সিটিতে একই অ্যাপার্টমেন্টে থাকতেন। ক্যারল পাত্তি স্মিথ দলের সাথে সান দিয়েগোতে গানের মাঝে ভাষ্যে কণ্ঠ দেন। ক্যালিফোর্নিয়ার বলিনাসভিত্তিক স্মিথের ব্যান্ডের নাম ছিল অ্যামস্টারডাম। এই ব্যান্ডের সদস্যরা ছিলেন বেইজে স্টিভ লিনস্লে, ড্রামে ওয়েন উডস, গিটারে ব্রায়ান লিনস্লে ও টেরেল উইন। তারা তাদের ১৯৮০ সালের ক্যাথলিক বয় অ্যালবাম থেকে পিপল হু ডায়েড নামে একটি একক গান প্রকাশ করে। এই অ্যালবামে অ্যালেন ল্যানিয়ার ও ববি কিজের অবদান ছিল। ১৯৮২ সালে গানটি ই.টি. দ্য এক্সটা-টেরেস্ট্রিয়াল ছবিতে ব্যবহৃত হয়, যার জন্য ক্যারল ২০০৯ সালে তার মৃত্যুর পূর্ব পর্যন্ত রয়্যালিটি পান। এছাড়া গানটি ১৯৮৫ সালের কিম রিচার্ডস পরিচালিত জেমস স্পেডার ও রবার্ট ডাউনি জুনিয়র অভিনীত টাফ টাফ ছবিতে ব্যবহৃত হয়, যেখানে ব্যান্ডটিকে ক্যামিও হিসেবে দেখা যায়; এবং ২০০৪ সালের ডন অফ দ্য ডেড, ও ২০১৫ সালে মিঃ রোবট প্রথম সিজনের দশম পর্বে ব্যবহৃত হয়। ১৯৯৫ সালে তার আত্মজীবনীমূলক চলচ্চিত্র দ্য বাস্কেটবল ডায়েরিজ গানটি ব্যবহৃত হয়। এবং জন কেইল তার আন্তারতিডা অ্যালবামে গানটি কভার করেন। গানের শিরোনামটি টেড বেরিগান রচিত কবিতা থেকে নেওয়া হয়। তার অন্যান্য অ্যালবামগুলো হল ড্রাই ড্রিমস (১৯৮২), ও আই রাইট ইউর নেইম (১৯৮৩), দুই অ্যালবামেই লেনি কে ও পল সানচেজের অবাদান ছিল। ক্যারল লু রীড, ব্লু অয়েস্টার কাল্ট, দ্য ডোর্‌স-এর বজ স্কাগস, পার্ল জ্যাম, ইলেক্ট্রিক লাইট অর্কেস্ট্রা ও র‍্যানসিডের সাথে গান করেন।
মৃত্যু
ক্যারল ৬০ বছর বয়সে হৃদযন্ত্রের ক্রিয়া বন্ধ হয়ে তার ম্যানহাটনের বাসায় ২০০৯ সালের ১১ সেপ্টেম্বর মৃত্যুবরণ করেন। বলা হয় তিনি তার টেবিলে বসে কাজ করছিলেন। তার শেষকৃত্য গ্রিনউইচ ভিলেজ-এর কারমিন সেইন্টের আওয়ার লেডি অফ পম্পেই রোমান ক্যাথলিক চার্চে অনুষ্ঠিত হয়।
গ্রন্থতালিকা
কবিতা
আত্মজীবনী
উপন্যাস
দ্য স্ট্রেইট স্টোরি
thumb|upright=1.5|দ্য স্ট্রেইট স্টোরির পোস্টার দ্য স্ট্রেইট স্টোরি (ইংরেজি ভাষায়: The Straight Story) চলচ্চিত্রটি সত্য ঘটনার উপর ভিত্তি করে নির্মীত। পরিচালনা করেছেন বিখ্যাত মার্কিন পরিচালক ডেভিড লিঞ্চ, মুক্তি পেয়েছে ১৯৯৯ সালে। আইওয়া অঙ্গরাজ্যের অ্যালভিন স্ট্রেইট তার লনমোয়ারে (জমি চাষের এক ধরনের ট্রাক্টর) করে আইওয়া থেকে উইসকনসিন গিয়েছিলেন তার অসুস্থ ভাই লায়েল স্ট্রেইটকে দেখতে। এই ভ্রমণ নিয়েই ছবির কাহিনী রচিত হয়েছে। লিঞ্চের অনেকদিনের সঙ্গী ও সহকর্মী মেরি সুইনির প্রযোজনা ও সম্পাদনায় নির্মীত এই ছবির রচয়িতা হলেন জন ই রোচ।
ছবির নাম দ্বারা অ্যালভিন স্ট্রেইটকে নির্দেশ করা হচ্ছে। কিন্তু এর একটি ভিন্ন তাৎপর্যও আছে। ডেভিড লিঞ্চের সব ছবির কাহিনীই সাধারণত প্যাঁচালো হয়ে থাকে, মনোযোগ দিয়ে না দেখলে এবং লিঞ্চ সম্বন্ধে পূর্ব অভিজ্ঞতা না থাকলে বোঝা যায় না। কিন্তু এই ছবির কাহিনীতে কোন ঘোরপ্যাঁচ নেই। এ কারণেই একে স্ট্রেইট তথা সোজাসাপ্টা বলা যেতে পারে।
কাহিনী সূত্র
অ্যালভিন স্ট্রেইটের বয়স ৭৩ বছর। সে চোখে কম দেখে এবং দুইটি লাঠিতে ভর করে হাটে। চোখে কম দেখার কারণে তার কোন ড্রাইভিং লাইসেন্স নেই। এমন সময় তার ভাই লায়েলের হার্ট স্ট্রোকের সংবাদ আসে। লায়েলের সাথে গত ১০ বছর সে কথা বলেনি, মনোমালিন্যের কারণে। কিন্তু শেষ সময়ে ভাইকে দেখার জন্য অ্যালভিন দৃঢ় প্রতিজ্ঞ। তার সাথে তার মেয়ে থাকে যে তাকে উইসকনসিনে ভাইয়ের কাছে পৌঁছে দিতে পারবে না, তাকে একাই যেতে হবে। সে গাড়ি চালাতে পারবে না, অন্য কেউ তাকি গাড়ি চালিয়ে নিয়ে যাচ্ছে এটা ভাবতেও তার ভাল লাগে না। তাই নিজের লনমোয়ার বের করে রওয়ানা হয়।
লনমোয়ার জমি চাষের এক ধরনের ট্রাক্টর যার গতি খুব কম। আইওয়ার লরেন্স থেকে তাকে উইসকনসিনের মাউন্ট জায়োনে যেতে হবে। এই দুই স্থানের দূরত্ব প্রায় ২৪০ মাইল। এই দূরত্ব পাড়ি দিতে তার কয়েক মাস লেগে যায়। বিচিত্র এই ভ্রমণের অভিজ্ঞতার মাধ্যমেই সিনেমার কাহিনী এগিয়ে যায়।
পুরস্কার ও সম্মাননা
দ্য স্ট্রেইট স্টোরি সর্বমোট ১২টি পুরস্কার ও ২৯টি মনোনয়ন লাভ করেছে। রিচার্ড ফার্ন্সওয়ার্থ সেরা অভিনেতা হিসেবে একাডেমি পুরস্কার মনোনয়ন লাভ করেন। উল্লেখ্য, তিনিই সবচেয়ে বেশি বয়সী ব্যক্তি যিনি এই মনোনয়ন লাভ করেন। এছাড়া ডেভিড লিঞ্চ গোল্ডেন পাম মনোনয়ন লাভ করেন।
ডেভিড লিঞ্চের অন্যান্য ছবির সাথে মিল
বেশ কিছু বৈশিষ্ট্যের মাধ্যমে ডেভিড লিঞ্চ তার নির্মাণ কৌশল স্পষ্ট করেছেন। সে হিসেবে তার অন্যান্য ছবির সাথে এর বেশ কিছু মিল লক্ষ্যণীয়। যেমন:
বেগুন
বেগুন এক প্রকারের ফল যা সবজি হিসেবে ব্যবহৃত হয়। অনেকের ধারণা এই উদ্ভিদের প্রজাতিগুলির উদ্ভব ভারতে হয়েছিল, যেখানে এটির ব্যপক বৃদ্ধি হতে থাকে। আবার অনেকের মতে এর বৃদ্ধি আফ্রিকাতেও হতে পারে।
বেগুন গাছ প্রায় ৪০ থেকে ১৫০ সেমি দীর্ঘ হয়। পাতাগুলো ঘন এবং প্রায় ১০ থেকে ২০ সেমি দীর্ঘ ও ৫ থেকে ১০সেমি প্রশস্ত হয়। বুনো বেগুন গাছ আরো বড় হতে পারে। বেগুনের ফুল সাদা হতে গোলাপী বর্ণের হয়। পাঁচটি পাপড়ি থাকে। বেগুনের ফল বেগুনী বা সাদা বর্ণের হয়। ফল অনেকটা লম্বাটে নলাকৃতির হয়ে থাকে। ফলের ভিতরে অনেকগুলো নরম বীজ থাকে।
বেগুনের ব্যবহার ও গুনাগুণ
ভারত ও বাংলাদেশের বিভিন্ন রান্নায় বেগুনের ফল ব্যবহার করা হয়। বেগুন মধুর, তীক্ষ্ণ ও উষ্ণ। পিত্তনাশক, জ্বর কমায়, খিদে বাড়ায় এবং পরিপাক করা সহজ। বেগুন ভর্তা, বেগুন পোড়া, এবং বেগুনী বানাতে এর ব্যবহার রয়েছে। বিশেষত বাংলাদেশে ইফতারের জন্য বেগুনী একটি জনপ্রিয় খাবার। বেগুন এর ভর্তা অনেক জনপ্রিয়। এটি গ্রামবাংলার অনেক সুস্বাদু খাবার।
বীজতলা তৈরি
বেগুনের চাষাবাদ প্রধানত পলি মাটিতে বেশি হয়। বেগুন চাষের জন্য প্রথমে বীজতলায় চারা তৈরি করে মূল জমিতে রোপণ করতে হয়। বীজতলা তৈরির সময় কয়েকটি বিষয়ের দিকে লক্ষ্য রাখতে হবে। যেমন-
চারা উৎপাদন
বেগুন চাষের জন্য চারা উৎপাদন একটি গুরুত্বপূর্ণ কাজ। শীতকালীন বেগুন চাষের জন্য শ্রাবণ মাসের মাঝামাঝি হতে আশ্বিন মাস এবং বর্ষাকালীন বেগুন চাষের জন্য চৈত্র মাস পর্যন্ত বীজ বপন করা যায়। বালি, কমপোষ্ট ও মাটি সমপরিমাণে মিশিয়ে বীজতলা তৈরি করতে হয়। সবল চারা পাওয়ার জন্য প্রথমে একটি বীজতলায় বীজ বুনতে হয়। গাছ গজানোর ৮-১০ দিন পর চারা তুলে দ্বিতীয় বীজতলায় রোপণ করতে হয়। এতে চারা স্বাস্থ্যবান হয়। অতিরিক্ত পানিতে বীজ নষ্ট হয়ে যায়।
সার প্রয়োগ
কৃষকদের মতে গুণগত মানসম্পন্ন ভালো ফলন পেতে হলে বেগুন চাষের জমিতে যতটুকু সম্ভব জৈব সার প্রয়োগ করতে হবে। মাটি পরীক্ষা করে মাটির ধরন অনুযায়ী সার প্রয়োগ করতে হবে। তবে জৈব সার ব্যবহার করলে মাটির গুণাগুণ ও পরিবেশ উভয়ই ভালো থাকবে। বাড়িতে গবাদি পশু থাকলে সেখান থেকে গোবর সংগ্রহ করা যাবে। নিজের গবাদি পশু না থাকলে পাড়া-প্রতিবেশী যারা গবাদি পশু পালন করে তাদের কাছ থেকে গোবর সংগ্রহ করা যেতে পারে। এছাড়া ভালো ফলন পেতে হলে জমিতে আবর্জনা পচা সার ব্যবহার করা যেতে পারে। বাড়ির আশেপাশে গর্ত করে সেখানে আবর্জনা, ঝরা পাতা ইত্যাদি স্তূপ করে রেখে পচা সার তৈরি করা সম্ভব।
রোগ-বালাই
ফিউজিয়াম ছত্রাক দ্বারা বেগুনের ঢলে পড়া রোগ হয়। গাছের গোড়া ও শেকড় বিবর্ণ হয়ে যায়। এ রোগ হলে পাতা নেতিয়ে পড়ে ও গাছ ঢলে পড়ে। পরবর্তীতে গাছ মারা যায়।
স্থানীয়ভাবে উৎপাদিত জৈব কীটনাশক ব্যবহার করা যেতে পারে। এতে পোকা দমন না হলে স্থানীয় কৃষি সম্প্রসারণের অধিদপ্তরের ইউনিয়ন পর্যায়ে কৃষি কর্মকর্তা অথবা উপজেলা কৃষি অফিসে পরামর্শের জন্য যোগাযোগ করা যেতে পারে।
বেগুন সংগ্রহ
খাওয়ার উপযোগী বেগুন ক্ষেত থেকে তোলার সময় সাবধানে সংগ্রহ করতে হবে। লক্ষ্য রাখতে হবে গাছের গায়ে যেন আঘাত না লাগে বা ক্ষত সৃষ্টি না হয়। গাছ থেকে তোলা বেগুন কাঁচা পাতা অথবা খড়ের উপর রাখতে হবে যেন বেগুনে আঘাত না লাগে; এটা অতি প্রয়োজনীয়।
উৎপাদিত ফসলের পরিমাণ
এক বিঘা জমিতে বেগুন চাষ করলে গড়ে প্রায় ১০০-১২০ মণ বেগুন পাওয়া যায়।
বিপণন
বেগুন ফসল সংগ্রহের পর ঠান্ডা ও খোলা জায়গায় কয়েক দিন সংরক্ষণ করা যায়। তাই সংগ্রহের পরপরই ঝুড়িতে বা বস্তায় বাজারে পাঠান যেতে পারে। তবে বস্তায় বেশিক্ষণ রাখা ঠিক নয়।
আইএনএস কিলতান (পি৩০)
আইএনএস কিলতান (পি৩০) প্রকল্প ২৮-এর অধীনে নির্মিত ভারতীয় নৌবাহিনীর একটি এন্টি-সাবমেরিন ওয়ারফেয়ার কেরোভেট। এটি ভারতীয় নৌবাহিনীর সাথে আধিপত্যের বিভিন্ন পর্যায়ে চারটি কমোন্টা-শ্রেণী কেরোভেট গুলির তৃতীয় জাহাজ। জাহাজটি কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড, দ্বারা নির্মিত হয়েছিল এবং ২৬ শে মার্চ ২০১৩ তারিখে চালু করা হয়েছিল। কিলতান স্থানীয়করণের নৌযানের প্রচেষ্টায় অগ্রণী ভূমিকা পালন করে এবং ভারতের নিজস্ব প্রযুক্তিতে তৈরি যন্ত্রাংশ  থেকে জাহাজের  ৯০% নির্মান করা হয়েছে। আইএনএস কিলতানের কমিশন হয় ১৬ অক্টোবর ২০১৭ সালে।
ইতিহাস
২০১০ সালের আগস্টে কিলতান জাহাজের কেল্লাটি রাখা হয়েছিল এবং এটি ২৬ মার্চ ২০১৩ সালে নৌবাহিনীর স্টাফদের প্রধান অ্যাডমিরাল ডি কে জোশির স্ত্রী চিত্রা জোশি দ্বারা কলকাতায় চালু করা হয়েছিল। জাহাজটি আনুমানিক ₹ ১,৭০০ কোটি টাকা খরচ করে নির্মান করা হয়েছে। জাহাজটির নাম কিলতান দ্বীপের নামে রাখা হয়েছে, এটি একটি প্রবাল দ্বীপ, যা ভারতের আঞ্চলিক কেন্দ্রীয় রাজ্য লাক্ষাদ্বীপের অংশ। এটি ছিল আইএনএস কিলতান-এর উত্তরাধিকার জাহাজ, যা ছিল একটি অর্নালা-শ্রেণির কলোভট যা অপারেশন ট্রাইডেন্টে অংশগ্রহণ করেছিল এবং পরে ১৯৮৭ সালে এটি ডিকমিশন (নিষিদ্ধ) করা ছিল।
নকশা
কমোর্ত-শ্রেণীটি প্রকল্প ২৮-এর অংশ হিসেবে নৌবাহিনীর অধিনায়ক দ্বারা নকশা (ডিজাইন) করা হয়েছে। এটি পারমাণবিক, জৈবিক ও রাসায়নিক পরিবেশের অধীনে যুদ্ধ করতে সক্ষম। এটি উন্নত দ্রুতগতির বৈশিষ্ট্য যুক্ত এবং ভারতীয বিরোধী সাবমেরিন যুদ্ধবিষয়ক ক্ষমতা বাড়ানো একটি রাডার ের ধরা না পড়া (নিম্ন রাডার স্বাক্ষর সঙ্গে) ভারতীয় নৌবাহিনীর একটি ফ্রন্টলাইন যুদ্ধ জাহাজ। জাহাজটির মধ্যে ১৭ জন অফিসার এবং ১০৬ নাবিক থাকবে।
বৈশিষ্ট্য
কার্বন ফাইবার কম্পোজিট উপাদানটির উপর ভিত্তি করে নির্মিত কিলতান হল ভারতের প্রথম জাহাজ যা তার প্রধান হুলের সাথে সমন্বিত করা হয়েছে যার ফলে জাহাজের ওজন ও রক্ষণাবেক্ষণ খরচ কমেছে এবং উন্নত চটপটে বৈশিষ্ট্যগুলি যুক্ত হয়েছে।  জাহাজটি ১০৯ মিটার (৩৫৮ ফুট) লম্বা এবং ১২.৮ মিটার (৪২ ফুট) প্রশস্ত এবং ২৫ নট (৪৬ কিমি / ঘণ্টা, ২৯ মাইল প্রশস্ততা) শীর্ষ গতিতে সর্বোচ্চ মানানসই। এটি ৩,৫০০ টন (ওজন) একটি স্থানচ্যুতি এবং ১৮ নট (৩৩ কিলোমিটার / ঘণ্টা, ২১ মাইল/ঘণ্টা) গতিতে জাহাজটি ৩,৩৪৫০ নটিক্যাল মাইল (৬,৩৯০ কিলোমিটারে ৩,৯৭০ মাইল/ঘণ্টা) চলতে পাড়বে। জাহাজটি ৪ ডিজেল ইঞ্জিন দ্বারা চালিত যা ৩,০০০ কিলোওয়াট (৪,০০০ এইচপি)  সংযুক্ত শক্তি উৎপন্ন করে এবং ৩,৮৮৮ কিলোওয়াট (৫,২১৪ এইচপি) ডিজেল ইঞ্জিনের প্রধান ইউনিট দ্বারা ১,০৫০ টি আরপিএইচ চালিত।
কিলতান যুদ্ধ জাহাজটিকে ভারতের একটি আধুনিক অস্ত্রশস্ত্র এবং সেন্সর দিয়ে সশস্ত্র করা হবে। জাহাজটিতে থাকবে- "একটি মাঝারি পরিসীমা বন্দুক, টর্পেডো টিউব লঞ্চার, রকেট লঞ্চার এবং একটি ঘনিষ্ঠ অস্ত্র সিস্টেম"। জাহাজে একটি সমন্বিত যোগাযোগ ব্যবস্থা এবং একটি ইলেক্ট্রনিক ওয়ারফেয়ার সিস্টেম থাকবে।
মাকান
মাকান (مكان‬‎) একটি পাকিস্তানি টেলিভিশন ধারাবাহিক, যেটি জিও টিভিতে সম্প্রচারিত হতো। এটি পরিচালনা করেন কামরান কুরেশী ও এর লেখক বুশরা আনসারি।
বগুড়া ইউনিয়ন
বগুড়া ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,০৪৪ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ৮টি।
পানামার রাষ্ট্রপ্রধান
পানামা মধ্য আমেরিকার একটি ক্ষুদ্র রাষ্ট্র। এই পৃষ্ঠায় বিভিন্ন সময়ে পানামার রাষ্ট্রপতি হিসেবে দায়িত্ব পালনকারীদের নাম ও সংক্ষিপ্ত পরিচয় উল্লেখ করা হলো
পানামার সামরিক (ডি ফ্যাক্টো) নেতা
১৯৬৮ থেকে ১৯৮৯ সাল পর্যন্ত পানামানিয়ান প্রতিরক্ষা বাহিনীর (১৯৮৩ সন পর্যন্ত ন্যাশনাল গার্ড নামে পরিচিত ছিল) প্রধান পানামার ডি ফ্যাক্টো নেতা হিসেবে পরিগণিত হতেন।
মোহন লাল গুপ্ত
মোহন লাল গুপ্ত ভারতের জয়পুরের প্রাক্তন মেয়র এবং ভারতের রাজস্থানের বিধানসভার সাবেক সদস্য (বিধায়ক)। তিনি ভারতীয় জনতা পার্টির একজন নেতা।
মোল্লাকান্দি ইউনিয়ন
মোল্লাকান্দি ইউনিয়ন বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।
ভৌগোলিক উপাত্ত
ইউনিয়নের মোট আয়তন ৩৮৪৯ একর (৬.০২ বর্গমাইল)। মোল্লাকান্দি ইউনিয়নের উত্তরে মুন্সীগঞ্জ সদর উপজেলা, পূর্বে আধারা ইউনিয়ন, উত্তরে পূবে চরকেওয়ার ইউনিয়ন, দক্ষিণে শিলই ইউনিয়ন এবং পশ্চিমে কাঠাদিয়া ইউনিয়ন অবস্থিত।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী মোল্লাকান্দি ইউনিয়নের মোট জনসংখ্যা ছিল ২৫৭৮৩ জন। এর মধ্যে ১৩২৮০ জন পুরুষ ও জন মহিলা।
শিক্ষা
শিক্ষার হার ৪০.০১%। প্রাথমিক বিদ্যালয় ০৯টি, বেসরকারী রেজিস্টার্ড প্রাথমিক বিদ্যালয় ০১টি, বেসরকারী জুনিয়র স্কুল ০১টি, ইবতেদায়ী মাদ্রাসা ০৩টি।
অর্থনীতি
এই ইউনিয়ন অর্থনৈতিক দিক দিয়ে সচ্ছল। এখানকার বেশিরভাগ মানুষের পেশা কৃষি ও প্রবাসী।
কৃষি মন্ত্রণালয় (বাংলাদেশ)
কৃষি মন্ত্রণালয় গণপ্রজাতন্ত্রী বাংলাদেশ সরকারের একটি কৃষিবিষয়ক মন্ত্রণালয় যা বাংলাদেশ সচিবালয়ের ৪ নম্বর ভবনের ৫ম ও ৬ষ্ঠ তলায় অবস্থিত। মন্ত্রণালয়টি ৭টি উইংয়ের সমন্বয়ে গঠিত যা নীতি নির্ধারন, পরিকল্পনা প্রণয়ন, তদারকী ও প্রশাসনিক ব্যবস্থাপনার দায়িত্বসমূহ সম্পাদন করে থাকে। সরকারের কৃষি সম্পর্কিত বিভিন্ন নীতি ও পরিকল্পনা বাস্তবায়নের জন্য অধিদপ্তর/দপ্তর/সংস্থা রয়েছে। একজন মন্ত্রীর নেতৃত্বে একজন সচিব, দুই জন অতিরিক্ত সচিব, সাত জন যুগ্ম-সচিব, একজন যুগ্ম-প্রধান এবং কয়েকজন উপ-সচিব, উপ-প্রধান, সিনিয়র সহকারী সচিব, সিনিয়র সহকারী প্রধান, সহকারী সচিব, সহকারী প্রধান, কৃষি অর্থনীতিবিদ, গবেষণা কর্মকর্তা কর্মরত আছেন।
রেনি ডিয়াজ
রেনি ডিয়াজ (জন্ম: ৮ ডিসেম্বর ১৯৮৪) একজন মার্কিন পর্নোগ্রাফিক অভিনেত্রী এবং ইরোটিক মডেল। তিনি নভেম্বর ২০০৫ এর পেন্টহাউস ম্যাগাজিনের পেট অফ দ্য মান্থ ছিলেন।
বানিশান্তা ইউনিয়ন
বানিশান্তা ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
অবস্থান ও আয়তন
বানিশান্তা ইউনিয়ন এর আয়তন ৬৯৫৪ একর (১৮,.১২বর্গ কিলোমিটার)।
জনসংখ্যার উপাত্ত
বাংলাদেশর ১৯৯১ সালের আদমশুমারি (লোক গণনা) অনুযায়ী বানীশান্তা ইউনিয়নর জনসংখ্যা ইলাতাই ১৪,৭৭৭ জন।
জর্ডান হোমস
জর্ডান টমাস হোমস (Jordan Holmes; জন্ম: ৮ মে ১৯৯৭; জর্ডান হোমস নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের ষষ্ঠ স্তর ইংরেজ জাতীয় লীগ দক্ষিণের ক্লাব এবসফ্লিট ইউনাইটেড এবং অস্ট্রেলিয়া অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৫ সালে, হোমস অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
জর্ডান টমাস হোমস ১৯৯৭ সালের ৮ই মে তারিখে অস্ট্রেলিয়ার সিডনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হোমস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত অস্ট্রেলিয়া অনূর্ধ্ব-২৩ দলে স্থান পেয়েছেন।
উলাই চণ্ডী
দেবীর ঐতিহাসিকত্ব
বাংলায় বৌদ্ধযুগ তথা প্রাক-বৌদ্ধ আমলে বৈশাখী পূর্ণিমার রাতে হাড়ি জাতির অধিবাসীরা প্রথমে শুয়োর বলি দিয়ে বটবৃক্ষমূলে শিলাখণ্ডে চণ্ডীদেবীর পূজা দিত। পরবর্তীকালে ব্রাহ্মণরা ও জমিদাররা বহু মন্দির ও দেবদেবী প্রতিষ্ঠা করলেও লোকায়ত এই দেবীর পূজাকে নির্মূল করতে পারেননি।
বারোয়ারি যুগের পূজা
১২২৬ বঙ্গাব্দের (১৮১৯ খ্রিষ্টাব্দ) ২৭শে বৈশাখ 'সমাচার দর্পণ' পত্রিকায় প্রকাশিত উলাই চণ্ডীর বিবরণী:
২৮ বৈশাখ ৯ মে রবিবারে বৈশাখী পূর্ণিমাতে মোং উলাগ্রামে উলাই চ্ণ্ডীতলানামে একস্থানে বার্ষিক চণ্ডীপূজা হইবেক।.....অন্য ২ স্থানে বারোয়ারি পূজা হইয়া থাকে কিন্তু এইক্ষণে উলার তুল্য কোথাও হয় না।
এইসময় উলা-বীরনগরে একাধিক বারোয়ারি বা সার্বজনীন পূজা প্রচলিত হয়। যেমনঃ বিন্ধ্যবাসিনী পূজা, মহিষমর্দিনী পূজা, গণেশজননী পূজা ইত্যাদি। বৈশাখী পূর্ণিমা থেকে যাত্রা, তরজা, ঝুমুর গান প্রভৃতি বিনোদনের ব্যবস্থা থাকত। স্থানীয় ধনীদের পোষকতায় ময়ূরপঙ্খী সঙ্ বার করে ব্যাঙ্গাত্মক গান গেয়ে গ্রাম পরিক্রমা চলত একদল অন্যদলকে হেয় প্রতিপন্ন করতে। তবে উলাই চণ্ডীর সংস্কৃতি লোপ পায় নি। ১৮২৪-২৫ খ্রিষ্টাব্দে প্রকাশিত উলার দুর্গাপ্রসাদ মুখোপাধ্যায়ের 'গঙ্গাভক্তিতরঙ্গিনী' কাব্যে আছে: অম্বিকা পশ্চিম পারে,            শান্তিপুর পূর্বাধারে, রাখিল দক্ষিণে গুপ্তিপাড়া, উল্লাসে উলায় গতি,            বটমূলে ভগবতী, চণ্ডিকা নহেন যথা ছাড়া। বৈশাখেতে যাত্রা হয়,            লক্ষ লোক কম নয়, পূর্ণিমা তিথিতে পুণ্যচয়, নৃত্য গীত নানা নাট,            দ্বিজ করে চণ্ডিপাঠ, মানে যে, মানস সিদ্ধ হয়।
বদনা
thumb|200px|[[প্লাস্টিক|প্লাস্টিকের তৈরি বদনা]] বদনা বা লোটা (लोटा) পানি বহন করার জন্য ব্যবহৃত এক প্রকারের পাত্র যা সাধারণত বাংলাদেশ এবং ভারতের কিছু অঞ্চলে ব্যবহৃত হয়। কিন্তু এর উৎপত্তি ঘটে প্রাচীন বঙে। বদনার আকৃতি সাধারণত গোলাকার, তবে এর নিচের দিক থেকে সামান্য বাঁকা একটি নলাকার অংশ বেরিয়ে আসে। পানিভর্তি বদনা কাত করলে এই নল থেকে পানি বের হয়। মূলত কম পরিমাণে পানি, দুধ সহ যেকোনো তরল স্থানান্তরের কাজে বদনা ব্যবহৃত হয়ে থাকে। বদনা মূলত মল ত্যাগের সময় লজ্জাদেশ পরিষ্কার রাখতে ব্যবহৃত হয়। ভারত উপমহাদেশের লোকজন সাধারণত পানি ব্যবহারে নিজেকে পরিষ্কার-পরিচ্ছন্ন রাখতে পছন্দ করে, তাই শৌচকার্যে এ অঞ্চলের মানুষ পানির পাত্র হিসেবেও বদনা ব্যবহার করে থাকেন। ধর্মীয় আচারেও এর ব্যবহার রয়েছে,যেমন মুসলমানদের অযুতে এবং গোসলে বদনা ব্যবহার করা হয়।
সাধারণত পিতল, কাঁসা, প্লাস্টিক কিংবা অ্যালুমিনিয়াম দিয়ে বদনা তৈরি করা হয়। প্রাচীণকালে মাটির তৈরি বদনার প্রচলন ছিলো, যা আজো মাঝে মধ্যে দেখা যায়।
সবিতা গুপ্তা
সবিতা গুপ্তা দক্ষিণ দিল্লি পৌর কর্পোরেশনের মেয়র। তিনি আমার কলোনি থেকে তিনবারের কাউন্সিলর। তিনি ভারতীয় জনতা পার্টির নেতা এবং জম্মুর অধিবাসী।
সরস্বতী (দেবী)
সরস্বতী (सरस्वती, ) হলেন হিন্দুধর্মে জ্ঞান, সংগীত, শিল্পকলা, বাক্য, প্রজ্ঞা ও বিদ্যার্জনের দেবী। সরস্বতী, লক্ষ্মী ও পার্বতী হিন্দুধর্মে ‘ত্রিদেবী’ নামে পরিচিত। দেবী রূপে সরস্বতীর প্রথম উল্লেখ পাওয়া যায় ঋগ্বেদে। বৈদিক যুগ থেকে শুরু করে আধুনিক যুগ পর্যন্ত হিন্দুধর্মে তিনি একজন গুরুত্বপূর্ণ দেবীর স্থান অধিকার করে রয়েছেন। সরস্বতী সাধারণত দ্বিভুজা বা চতুর্ভুজা মূর্তিতে পূজিতা হন। দ্বিভুজা মূর্তিতে তাঁর হাতে থাকে বীণা ও পুস্তক অথবা লেখনী/ কলম ও পুস্তক; চতুর্ভুজা মূর্তিতে থাকে পুস্তক, অক্ষমালা, সুধাকলস ও বীণা; অথবা ব্যাখ্যা মুদ্রা,বীণা, সুধাকলস ও পুস্তক; অথবা অক্ষমালা, দুটি শ্বেত পদ্ম ও পুস্তক; অথবা পাশ, অঙ্কুশ, বিদ্যা বা পুস্তক ও অক্ষমালা। হিন্দুধর্মে এই প্রত্যেকটি বস্তুরই প্রতীকী অর্থ রয়েছে।
হিন্দুদের একাংশ সরস্বতীর পূজা করেন শ্রীপঞ্চমী বা বসন্তপঞ্চমীর (মাঘ মাসের শুক্লা পঞ্চমী তিথি, এই দিনটি ভারতের বিভিন্ন অংশে সরস্বতী পূজা বা সরস্বতী জয়ন্তী নামেও পরিচিত) দিন। এই দিনটিতে শিশুদের হাতেখড়ি অনুষ্ঠানের (প্রথম অক্ষর শিক্ষার অনুষ্ঠান) আয়োজন করা হয়। পশ্চিম ও মধ্য ভারতে জৈন ধর্মাবলম্বীরাও সরস্বতীর পূজা করেন। এছাড়া বৌদ্ধদের কোনও কোনও সম্প্রদায়েও সরস্বতী পূজা প্রচলিত।
নাম-ব্যুৎপত্তি
সরস্ (सरस्) ও বতী (वती) – এই দুই সংস্কৃত শব্দের সন্ধির মাধ্যমে সরস্বতী নামটির উৎপত্তি। সরস্ শব্দের আক্ষরিক অর্থ হ্রদ বা সরোবর হলেও এটির অপর অর্থ "বাক্য"; বতী শব্দের অর্থ "যিনি অধিষ্ঠাত্রী"। নামটি আদিতে "সরস্বতী" নামে পরিচিত এক বা একাধিক নদীর সঙ্গে যুক্ত হলেও এই নামটির আক্ষরিক অর্থ তাই হয় "যে দেবী পুষ্করিণী, হ্রদ ও সরোবরের অধিকারিণী" বা ক্ষেত্রবিশেষে "যে দেবী বাক্যের অধিকারিণী"। সংস্কৃত ব্যাকরণ অনুযায়ী "সরস্বতী" শব্দটির সন্ধিবিচ্ছেদ এভাবেও হতে পারে - সরসু+অতি (सरसु+अति); সেক্ষেত্রে শব্দটির অর্থ দাঁড়ায় "যা প্রচুর জল ধারণ করে"।
ঋগ্বেদে নদী ও গুরুত্বপূর্ণ এক দেবী উভয় অর্থেই "সরস্বতী" নামটি পাওয়া যায়। প্রাথমিক পংক্তিগুলিতে শব্দটি ব্যবহৃত হয়েছে সরস্বতী নদী অর্থে এবং দৃশদ্বতী সহ বিভিন্ন উত্তরপশ্চিম ভারতীয় নদীর নামের সঙ্গে একই সারিতে। তারপর সরস্বতীকে এক নদী দেবতা হিসেবে উপস্থাপনা করা হয়েছে। ঋগ্বেদের দ্বিতীয় মণ্ডলে সরস্বতীকে শ্রেষ্ঠ মাতা, শ্রেষ্ঠ নদী ও শ্রেষ্ঠ দেবী হিসেবে বর্ণনা করা হয়েছে: অম্বিতমে নদীতমে দেবিতমে সরস্বতি (अम्बितमे नदीतमे देवितमे सरस्वति) — ঋগ্বেদ ২.৪১.১৬
সরস্বতী [হলেন] মাতৃকাগণের মধ্যে শ্রেষ্ঠ, নদীগণের মধ্যে শ্রেষ্ঠ [এবং] দেবীগণের মধ্যে শ্রেষ্ঠ।
ঋগ্বেদের দশম মণ্ডলে সরস্বতীকে প্রচুর প্রবহমান জলের আরোগ্যদাত্রী ও পাবনী শক্তির দেবী হিসেবে বর্ণনা করা হয়েছে: অপো অস্মান মাতরঃ শুন্ধয়ন্তু ঘর্তেন নো ঘর্তপ্বঃ পুনন্তু।
বিশ্বং হি রিপ্রং পরবহন্তি দেবিরুদিদাভ্যঃ শুচিরাপুত এমি।।
(अपो अस्मान मातरः शुन्धयन्तु घर्तेन नो घर्तप्वः पुनन्तु | विश्वं हि रिप्रं परवहन्ति देविरुदिदाभ्यः शुचिरापूत एमि ||) — ঋগ্বেদ ১০.১৭
মাতৃস্বরূপা জলসমূহ আমাদের পরিশুদ্ধ করুন, যাঁরা ননীর দ্বারা শোধিত হয়েছে, তাঁরা আমাদের ননীর দ্বারা পরিশুদ্ধ করুন, কারণ এই দেবীগণ কলুষ দূর করেন, আমি এদের থেকে উঠে আসি পবিত্র ও পরিশুদ্ধ হয়ে। — জন ম্যুয়ারের অনুবাদ অবলম্বনে
বৈদিক সাহিত্যে সরস্বতী প্রাচীন ভারতীয়দের কাছে সেই গুরুত্ব বহন করত (জন মুয়্যারের মত অনুযায়ী), যে গুরুত্ব তাদের আধুনিক উত্তরসূরিদের কাছে গঙ্গা নদী বহন করে। ঋগ্বেদের দশম মণ্ডলেই সরস্বতীকে "জ্ঞানের অধিকারিণী" বলে ঘোষণা করা হয়েছে। ঋগ্বেদের পরবর্তী যুগে রচিত বেদগুলিতে (বিশেষত ব্রাহ্মণ অংশে) সরস্বতীর গুরুত্ব আরও বৃদ্ধি পায়। এই গ্রন্থগুলিতেই শব্দটির অর্থ "পবিত্রতাদানকারী জল" থেকে  "যা পবিত্র করে",  "যে বাক্য পবিত্রতা দান করে",  "যে জ্ঞান পবিত্রতা দান করে" অর্থে বিবর্তিত হয় এবং শেষ পর্যন্ত তা এমন এক দেবীর আধ্যাত্মিক ধারণায় রূপ গ্রহণ করে যিনি জ্ঞান, শিল্পকলা, সংগীত, সুর, কাব্য-প্রতিভা, ভাষা, অলংকার, বাগ্মীতা, সৃজনশীল কর্ম এবং যা কিছু একজন মানুষের অন্তঃস্থল বা আত্মাকে পবিত্রতা দান করে তার প্রতিভূ হয়ে হঠেন। উপনিষদ্‌ ও ধর্মশাস্ত্রগুলিতে সরস্বতীকে আবাহন করা হয়েছে পাঠককে সদ্গুণের ধ্যান, পবিত্রতার ফল, ব্যক্তির কর্মের অর্থ ও সারকথা স্মরণ করিয়ে দেওয়ার জন্য।
প্রাচীন হিন্দু সাহিত্যে সরস্বতী নানা নামে পরিচিত। উদাহরণস্বরূপ উল্লেখ করা যায় ব্রহ্মাণী (ব্রহ্মার শক্তি), ব্রাহ্মী (বিজ্ঞানের দেবী), ভারতী (ইতিহাসের দেবী), বর্ণেশ্বরী (অক্ষরের দেবী), কবিজিহ্বাগ্রবাসিনী (যিনি কবিগণের জিহ্বাগ্রে বাস করেন) ইত্যাদি নাম। আবার সরস্বতী বিদ্যাদাত্রী (যিনি বিদ্যা দান করেন), বীণাবাদিনী (যিনি বীণা বাজান), পুস্তকধারিণী (যিনি হস্তে পুস্তক ধারণ করেন), বীণাপাণি (যাঁর হাতে বীণা শোভা পায়), হংসবাহিনী (যে দেবীর বাহন রাজহংস) ও বাগ্দেবী (বাক্যের দেবী) নামেও পরিচিত।
অপর ব্যাখ্যা অনুযায়ী, "সর" শব্দের অর্থ "সার" বা "নির্যাস" এবং "স্ব" শব্দের অর্থ "আত্ম"। এই অর্থ ধরলে "সরস্বতী" নামটির অর্থ দাঁড়ায় "যিনি আত্মার সার উপলব্ধি করতে সহায়তা করেন" অথবা "যিনি (পরব্রহ্মের) সার ব্যক্তির আত্মার সঙ্গে মিলিত করেন"।
বিভিন্ন ভাষায় নাম
বাংলা ভাষায় সরস্বতীর অপরাপর নামগুলি হল সারদা, বাগ্দেবী, বাগ্বাদিনী, বাগীশা, বাগ্দেবতা, বাগীশ্বরী, বাঙ্ময়ী, বিদ্যাদেবী, বাণী, বীণাপাণি, ভারতী, মহাশ্বেতা, শতরূপা, গীর্দেবী, সনাতনী, পদ্মাসনা, হংসারূঢ়া, হংসবাহনা, হংসবাহিনী, কাদম্বরী, শ্বেতভুজা, শুক্লা ও সর্বশুক্লা ইত্যাদি। হিন্দি ভাষায় এই দেবীর নামের বানান হল सरस्वती। তেলুগু ভাষায় দেবী সরস্বতী পরিচিত চদুবুলা তাল্লি (చదువుల తల్లి) বা শারদা (శారద) নামে। কোঙ্কণি ভাষায় সরস্বতীকে বলা হয় শারদা, বীণাপাণি, পুস্তকধারিণী ও বিদ্যাদায়িণী। কন্নড় ভাষায় সরস্বতীর যে নামান্তরগুলি প্রচলিত তার মধ্যে বিখ্যাত শৃঙ্গেরী মন্দিরে দেখা যায় শারদে, শারদাম্বা, বাণী ও বীণাপাণি নামগুলি। তামিল ভাষায় সরস্বতী পরিচিত কলৈমগল (கலைமகள்), নামগল (நாமகள்), কলৈবাণী (கலைவாணி), বাণী (வாணி) ও ভারতী (பாரதி) নামে। কুরল সাহিত্যের মাহাত্ম্যব্যঞ্জক পঞ্চান্নটি তামিল শ্লোকের সংকলন তিরুবল্লুব মালই গ্রন্থে এবং গ্রন্থকার বল্লুবর কর্তৃক সরস্বতী নামগল নামে বন্দিত হয়েছেন এবং কথিত আছে এই সংকলনের দ্বিতীয় শ্লোকটি স্বয়ং সরস্বতীর রচনা।
সরস্বতী বানানটি অসমীয়া ভাষায় সৰস্বতী, মালয়ালম ভাষায় സരസ്വതി, তামিল ভাষায় சரஸ்வதி, ও ওড়িয়া ভাষায় ସରସ୍ଵତୀ। ভারতীয় উপমহাদেশের বাইরে বর্মি ভাষায় সরস্বতী পরিচিত থুরাথাডি (MY သူရဿတီ, বা ) বা তিপিটক মেডাউ নামে, চীনা ভাষায় পরিচিত Biàncáitiān (辯才天) নামে, জাপানি ভাষায় পরিচিত বেনজাইতেন (弁才天/弁財天) নামে এবং থাই ভাষায় পরিচিত সুরতসওয়াদি (สุรัสวดี) বা সরতসওয়াদি (สรัสวดี) নামে।
প্রতিমাকল্প
ধ্যানমন্ত্রে বর্ণিত প্রতিমাকল্পটিতে দেবী সরস্বতী দেবীকে শ্বেতবর্ণা, শ্বেতপদ্মে আসীনা, মুক্তার হারে ভূষিতা, পদ্মলোচনা ও বীণাপুস্তকধারিণী এক দিব্য নারীমূর্তিরূপে কল্পনা করা হয়েছে। বলা হয়েছে, ওঁ তরুণশকলমিন্দোর্বিভ্রতী শুভ্রকান্তিঃ কুচভরনমিতাঙ্গী সন্নিষণ্ণা সিতাব্জে। নিজকরকমলোদ্যল্লেখনীপুস্তকশ্রীঃ সকলবিভবসিদ্ধ্যৈ পাতু বাগ্দেবতা নঃ।। অর্থাৎ, “চন্দ্রের নূতন কলাধারিণী, শুভ্রকান্তি, কুচভরনমিতাঙ্গী, শ্বেতপদ্মাসনে (উত্তমরূপে) আসীনা, হস্তে ধৃত লেখনী ও পুস্তকের দ্বারা শোভিত বাগ্‌দেবী সকল বিভবপ্রাপ্তির জন্য আমাদিগকে রক্ষা করুন।”
আবার পদ্মপুরাণ-এ উল্লিখিত সরস্বতীস্তোত্রম্-এ বর্ণিত হয়েছে, শ্বেতপদ্মাসনা দেবী শ্বেতপুষ্পোপশোভিতা। শ্বেতাম্বরধরা নিত্যা শ্বেতগন্ধানুলেপনা॥১ শ্বেতাক্ষসূত্রহস্তা চ শ্বেতচন্দনচর্চিতা। শ্বেতবীণাধরা শুভ্রা শ্বেতালঙ্কারভূষিতা॥২ ইত্যাদি অর্থাৎ, “দেবী সরস্বতী আদ্যন্তবিহীনা, শ্বেতপদ্মে আসীনা, শ্বেতপুষ্পে শোভিতা, শ্বেতবস্ত্র-পরিহিতা এবং শ্বেতগন্ধে অনুলিপ্তা॥১॥ অধিকন্তু তাঁহার হস্তে শ্বেত রুদ্রাক্ষের মালা; তিনি শ্বেতচন্দনে চর্চিতা, শ্বেতবীণাধারিণী, শুভ্রবর্ণা এবং শ্বেত অলঙ্কারে ভূষিতা॥২॥”
ধ্যান বা স্তোত্রবন্দনায় উল্লেখ না থাকলেও সরস্বতী দেবী ক্ষেত্রভেদে দ্বিভুজা অথবা চতুর্ভুজা এবং হংসবাহনা অথবা ময়ূরবাহনা রূপে পূজিত হন। উত্তর ও দক্ষিণ ভারতে সাধারণত ময়ূরবাহনা চতুর্ভুজা সরস্বতী প্রতিমার পূজা করা হয়। ইনি অক্ষমালা, কমণ্ডলু, বীণা ও বেদপুস্তকধারিণী। বাংলা তথা পূর্বভারতে সরস্বতী দ্বিভুজা ও রাজহংসের পৃষ্ঠে আসীনা।
বঙ্গভূমে শ্রী শ্রী সরস্বতী পুষ্পাঞ্জলি-মন্ত্র —
ওঁ জয় জয় দেবি চরাচরসারে, কুচযুগশোভিতমুক্তাহারে
বীণাপুস্তকরঞ্জিতহস্তে, ভগবতি ভারতি দেবি নমস্তে॥
ভদ্রকাল্যৈ নমো নিত্যং সরস্বত্যৈ নমো নমঃ।
বেদ-বেদাঙ্গ-বেদান্ত-বিদ্যা-স্থানেভ্য এব চ॥
এষ সচন্দনপুষ্পবিল্বপত্রাঞ্জলিঃ ঐং সরস্বত্যৈ নমঃ॥
প্রণাম-মন্ত্র:
জয় জয় দেবি চরাচরসারে, কুচযুগশোভিতমুক্তাহারে।বীণাপুস্তকরঞ্জিতহস্তে, ভগবতি ভারতি দেবি নমস্তে॥
সরস্বতীর স্তবঃ
শ্বেতপদ্মাসনা দেবী শ্বেতপুষ্পোপশোভিতা।
শ্বেতাম্বরধরা নিত্যা শ্বেতাগন্ধানুলেপনা॥
শ্বেতাক্ষসূত্রহস্তা চ শ্বেতচন্দনচর্চ্চিতা।
শ্বেতবীণাধরা শুভ্রা শ্বেতালঙ্কারভূষিতা॥
বন্দিতা সিদ্ধগন্ধর্ব্বৈরর্চ্চিতা দেবদানবৈঃ।
পূজিতা মুনিভিঃ সর্ব্বৈর্ ঋষিভিঃ স্তূয়তে সদা॥
স্তোত্রেণানেন তাং দেবীং জগদ্ধাত্রীং সরস্বতীম্।
যে স্মরন্তি ত্রিসন্ধ্যায়াং সর্ব্বাং বিদ্যাং লভন্তি তে॥
শারদা
শারদা রূপটি আবার সিংহবাহিনী। ধ্যানমন্ত্র অনুযায়ী দেবী হলেন ছয়টি হাতবিশিষ্টা সিংহবাহিনী। শারদা যিনি সমস্ত প্রাপ্তি প্রদান করেন। তার তিনটি চোখ, একটি পূর্ণিমার চন্দ্রের মতো উজ্জ্বল মুখ; তার ছয়টি উজ্জ্বল হাতে একটি বর্শা (শক্তি অস্ত্র), একটি ধনুক, তীর, একটি ঘণ্টা, অমৃতের একটি পাত্র; এবং একটি রত্নখচিত কলস। শারদা, শৈলে অবস্থিতা হাস্যরতা দেবী, তিনি হলেন ত্রিলোকজননী, সূর্য ও অগ্নি চক্ষুবিশিষ্ট এবং ছয়টি হাত সহ সর্বশক্তিমান রূপ। ভগবতীকে নমস্কার যা সাধকদের ভক্তি দ্বারা অর্জিত হয়। সিংহাসনে অধিষ্ঠিত শারদা শীঘ্রই কাঙ্ক্ষিত ফলদায়ক কল্যাণ পূর্ণ করুক!
স্কন্দপুরাণে
জগতে সকল দেবতার তীর্থ আছে, শুধু ব্রহ্মার তীর্থ নেই – একথা ভেবে ব্রহ্মা পৃথিবীতে নিজের তীর্থ স্থাপনে উদ্যোগী হলেন। তিনি একটি সর্বরত্নময়ী শিলা পৃথিবীতে নিক্ষেপ করলেন। সেটি চমৎকারপুরে এসে পড়ল। ব্রহ্মা সেখানেই নিজের তীর্থ স্থাপন করবেন বলে ভাবলেন। ব্রহ্মার নির্দেশে তার স্ত্রী সরস্বতী পাতাল থেকে উঠে এলেন। ব্রহ্মা তাকে বললেন, “তুমি এখানে আমার কাছে সব সময় থাকো। আমি তোমার জলে ত্রিসন্ধ্যা তর্পণ করব।” সরস্বতী ভয় পেয়ে বললেন, “আমি লোকের স্পর্শ ভয় পাই বলে সব সময় পাতালে থাকি। কিন্তু আপনার আদেশ আমি অমান্যও করতে পারি না। আপনি সব দিক বিচার করে একটি ব্যবস্থা করুন।” তখন ব্রহ্মা সরস্বতীর অবস্থানের জন্য একটি হ্রদ খনন করলেন। সরস্বতী সেই হ্রদে অবস্থান করতে লাগলেন। ব্রহ্মা ভয়ংকর সাপেদের সেই হ্রদ ও সরস্বতীর রক্ষক নিযুক্ত করলেন।
দেবীভাগবত পুরাণ
থাম্ব|লক্ষ্মী ও সরস্বতী, [[রাজা রবি বর্মা অঙ্কিত]]
দেবীভাগবত পুরাণ অনুসারে, পরম কুস্মন্দেরে প্ৰথম অংশে দেবী সরস্বতীর জন্ম। তিনি বিষ্ণুর জিহ্বাগ্র থেকে উৎপন্ন হয়েছেন। সরস্বতী বাক্য, বুদ্ধি, বিদ্যা ও জ্ঞানের অধিষ্ঠাত্রী দেবী; সকল সংশয় ছেদকারিণী ও সর্বসিদ্ধিপ্রদায়িনী এবং বিশ্বের উপজীবিকা স্বরূপিনী। ব্রহ্মা প্রথম তাঁকে পূজা করেন। পরে জগতে তাঁর পূজা প্রতিষ্ঠিত হয়। সরস্বতী শুক্লবর্ণা, পীতবস্ত্রধারিণী এবং বীণা ও পুস্তকহস্তা। তিনি নারায়ণ এর থেকে সৃষ্ট হন তাই তিনি তাঁকে স্বামী হিসেবে গ্রহণ করেন। পরে তিনি গঙ্গার দ্বারা অভিশাপ পান ও তিনি এক অংশে পুনরায় শিবের চতুর্থ মুখ থেকে সৃষ্ট হন ও ব্রহ্মা কে পতি রূপে গ্রহণ করেন। তারপর শ্রীকৃষ্ণ জগতে তাঁর পূজা প্রবর্তন করেন। মাঘ মাসের শুক্লপক্ষের পঞ্চমী তিথিতে তাঁর পূজা হয়।
গঙ্গা, লক্ষ্মী ও আসাবারী (সরস্বতীর পূর্ব জন্মের নাম) ছিলেন নারায়ণের তিন পত্নী। একবার গঙ্গা ও নারায়ণ পরস্পরের দিকে তাকিয়ে হাসলে তিন দেবীর মধ্যে তুমুল বিবাদ উপস্থিত হয়। এই বিবাদের পরিণামে একে অপরকে অভিশাপ দেন। গঙ্গার অভিশাপে আসবারী নদীতে পরিণত হন। পরে নারায়ণ বিধান দেন যে, তিনি এক অংশে নদী, এক অংশে ব্রহ্মার পত্নী ও শিবের কন্যা হবেন এবং কলিযুগের পাঁচ হাজার বছর অতিক্রান্ত হলে সরস্বতী সহ তিন দেবীরই শাপমোচন হবে।
গঙ্গার অভিশাপে আসাবারি মর্ত্যে নদী হলেন এবং ব্রহ্মার পত্নী হলেন ও শিবের চতুর্থ মুখ থেকে সৃষ্টি হয়ে তার কন্যা হলেন।
শুক্ল যজুর্বেদ
রামায়ণ রচয়িতা বাল্মীকি যখন ক্রৌঞ্চ হননের শোকে বিহ্বল হয়ে পড়েছিলেন, সে সময় জ্যোতির্ময়ী ব্রহ্মাপ্রিয়া সরস্বতী তাঁর ললাটে বিদ্যুৎ রেখার মত প্রকাশিত হয়েছিলেন।
সরস্+বতী=সরস্বতী অর্থ জ্যোতির্ময়ী। ঋগ্বেদে এবং যজুর্বেদে অনেকবার ইরা,ভারতী, সরস্বতীকে একসঙ্গে দেখা যায়। বেদের মন্ত্রগুলো পর্যালোচনায় ধারণা হয় যে, সরস্বতী মূলত সূর্যাগ্নি।
হাইনান
হাইনান (ম্যান্ডারিন চীনা 海南省) গণপ্রজাতন্ত্রী চীনের সবচেয়ে দক্ষিণের এবং সবচেয়ে ক্ষুদ্র প্রদেশ। এটি দক্ষিণ চীন সাগরে অবস্থিত বেশ কিছু দ্বীপ নিয়ে গঠিত। প্রদেশটি মূল অংশটি হল হাইনান দ্বীপ, যা চীনের মূল ভূখন্ডের কুয়াংতুং প্রদেশের লেইচৌ উপদ্বীপ থেকে ছিয়োংচৌ প্রণালী দ্বারা বিচ্ছিন্ন। এটি গণপ্রজাতন্ত্রী চীনের সবচেয়ে বড় দ্বীপ (যদিও চীনের দাবীকৃত তাইওয়ান দ্বীপটি এর চেয়ে বড়, কিন্তু সেটি গণচীন সরকারের নিয়ন্ত্রণে নেই)। প্রদেশটির আয়তন, যার মধ্যে হাইনান দ্বীপের আয়তন (৯৭%)। এর বাইরে তিনটি দ্বীপপুঞ্জে আরও প্রায় ২০০টি দ্বীপ ছড়িয়ে ছিটিয়ে আছে। ১৯৮৮ সাল পর্যন্ত দ্বীপটি কুয়াংতুং প্রদেশের শাসনাধীন ছিল। সে বছর এটিকে একটি প্রদেশে পরিণত করা হয়। প্রায় একই সময়ে তেং শিয়াওফিং চীনের উন্মুক্তকরণ নীতির অংশ হিসেবে দ্বীপটিকে চীনের বৃহত্তম বিশেষ অর্থনৈতিক অঞ্চল হিসেবে প্রতিষ্ঠা করেন। প্রদেশটিতে মোট দশটি প্রধান শহর এবং দশটি উপজেলা আছে। দ্বীপের উত্তর উপকূলে রাজধানী হাইখৌ অবস্থিত। অন্যদিকে দক্ষিণ উপকূলের সানিয়া পর্যটকদের একটি সুবিদিত গন্তব্যস্থল।
ঘূর্ণনবীক্ষক
ঘূর্ণনবীক্ষক বা জাইরোস্কোপ (Gyroscope) হচ্ছে একটি বিশেষ ধরনের যন্ত্র। যন্ত্রটি ঝোঁক ও কৌণিক গতিবেগ মাপার জন্য ব্যবহার করা হয়।
ইতিহাস
জাইরোস্কোপের ব্যবহার প্রাচীন রোম, গ্রীস ও চীন সভ্যতায় দেখা যায়। যদিও এগুলোকে সেখানে যন্ত্র হিসেবে বিবেচনা করা হত না। < জাইরোস্কোপের মত যন্ত্র প্রথম তৈরি করেন জন সার্সন। যন্ত্রটি ’সারসনের স্পেকুলাম' নামে পরিচিত। এটি ১৭৪৩ সালে আবিষ্কার হয়। যন্ত্রটি ঘন কুয়াশার মাঝে দিগন্তের দিক নির্দেশ খুঁজে পেতে ব্যবহার হত। বর্তমানে জাইরোস্কোপ যেমনটা দেখতে হয় ঠিক তার কাছাকাছি দেখতে একটি যন্ত্র তৈরী করেন জার্মান গণিতবিদ ও জ্যোতির্বিজ্ঞানী জোহান বোহনেনবার্গার, ১৮১৭ সালে। যন্ত্রটিকে তিনি আখ্যা দেন 'মেশিন' বলে। ১৮৩২ সালে ওয়াল্টার আর. জনসন নামক একজন আমেরিকান ঘূর্ণায়মান চাকতির উপর ভিত্তি করে একই ধরনের আরেকটি যন্ত্র তৈরি করেন। পরে ১৮৫২ সালে ফরাসি ভৌতবিদ লিও ফকাল্ট আজকের আধুনিক জাইরোস্কোপ আবিষ্কার করেন। তিনিই যন্ত্রটির নাম জাইরোস্কোপ রাখেন।
কন্সুমার ইলেকট্রনিকসএ ব্যবহার
কনসুমার ইলেক্ট্রনিকস এ জাইরোস্কোপ ব্যবহার হয়। কম্পাস, বিমান,  নির্দদেশক যন্ত্র ইত্যাদি জায়গায় জাইরোস্কোপ ব্যবহার হওয়ার পাশাপাশি কনসুমার ইলেক্ট্রনিকসএ ব্যবহার হচ্ছে। কনসুমার ইলেকট্রনিকস এ জাইরোস্কোপ এর ব্যবহার জনপ্রিয় করেন স্টিভ জবস এপল আইফোন এর মাধ্যমে। বরতমানে অনেক ত্বরণমিটারে এই জাইরোস্কোপ ব্যবহার হয় যাতে করে মোশন সেন্স প্রযুক্তির মাধ্যমে উন্নত মানের দিক নির্দেশ ব্যবস্থা তৈরি করা সম্ভব হয়েছে।বেশ কিছু আধুনিক স্মার্টফোন এ এই জাইরোস্কোপ প্রযুক্তি ব্যবহার হয় যেমন- অনেক গেমিং কনসোলেে জাইরোস্কপ ব্যবহার হয় যেমন নিনটেনডো বা প্লেস্টেশন। অনেক জাহাজে দিক নির্ণায়ক হিসেবে জাইরোস্কোপ ব্যবহার হয়। আধুনিক স্মার্টফোনেেের অনেক ফিচার জাইরোস্কোপ সেন্সর ছাড়া কাজ করে না।
মালিনী অ্যান্ড কোং
মালিনী অ্যান্ড কোং অপরাধের উপর ভিত্তি করে নির্মিত ২০১৫ সালের ভারতীয় তেলুগু ভাষার মারপিটধর্মী চলচ্চিত্র।  চলচ্চিত্রটিতে অভিনয় করেছেন পুনম পাণ্ডে, সম্রাট রেড্ডি এবং সুমন।
সাউন্ডট্র্যাক
চলচ্চিত্রটির সঙ্গীতের সুর দিয়েছেন ভি. গোপাল এবং প্রকাশ করেছে ভেগা মিউজিক। সমস্ত গানের কথা লিখেছেন ভীরু কে.।
উপাসনা
উপাসনা হল ধর্মীয় ভক্তিমূলক ক্রিয়া যা সাধারণত দেবতার প্রতি নির্দেশিত হয়। এতে এক বা একাধিক ক্রিয়াকলাপ জড়িত থাকতে পারে যেমন পূজা,  আরাধনা ও প্রশংসা। অনেকের জন্য, উপাসনা আবেগ সম্পর্কে নয়, এটি ঈশ্বরের স্বীকৃতি সম্পর্কে আরও বেশি।
ব্যুৎপত্তি
শব্দটি প্রাচীন ইংরেজি "weorþscipe" থেকে এসেছে, যার অর্থ হল "উপাসনা, কোনো বস্তুকে দেখানো সম্মান,  যাকে "যোগ্যতা বা মূল্য-শিপ" হিসেবে ব্যুৎপত্তি করা হয়েছে—সাধারণভাবে, কোনো কিছুর মূল্য দেওয়া।
বৌদ্ধধর্ম
বৌদ্ধধর্মে উপাসনা দক্ষ উপায়ের মতবাদের ভিত্তিতে অসংখ্য রূপ নিতে পারে। বৌদ্ধধর্মে উপাসনা এই ধরনের আকারে স্পষ্ট: গুরু যোগ, মণ্ডল, থাঙ্কা, যন্ত্র যোগ,  শাওলিনের লড়াকু সন্ন্যাসীদের শৃঙ্খলা,  পঞ্চামৃত, মন্ত্র পাঠ, চা অনুষ্ঠান, গণচক্র ইত্যাদি। বৌদ্ধ ভক্তি বেশিরভাগ বৌদ্ধদের অনুশীলনের গুরুত্বপূর্ণ অংশ। বার্মার সাসানা কাউন্সিলের একজন মুখপাত্রের মতে, বৌদ্ধ আধ্যাত্মিক অনুশীলনের প্রতি ভক্তি ট্রিপল জেমের প্রতি ভক্তি অনুপ্রাণিত করে। বেশিরভাগ বৌদ্ধ তাদের আধ্যাত্মিক আকাঙ্ক্ষার অনুসরণে আচার ব্যবহার করে। বৌদ্ধধর্মে, পূজা হল "সম্মান, উপাসনা এবং ভক্তিমূলক মনোযোগ" এর অভিব্যক্তি। পূজার কাজগুলির মধ্যে রয়েছে প্রণাম, নৈবেদ্য ও জপ। এই ভক্তিমূলক কাজগুলি সাধারণত প্রতিদিন বাড়িতে (হয় সকালে বা সন্ধ্যায় বা উভয় সময়ে) পাশাপাশি সাম্প্রদায়িক উৎসব এবং মন্দিরে উপোসথের দিনগুলিতে করা হয়।
ধ্যান ( সমাধি) হল বৌদ্ধধর্মে উপাসনার কেন্দ্রীয় রূপ। এই অভ্যাসটি অষ্টাঙ্গিক মার্গের তৃতীয় ধাপের উপর দৃষ্টি নিবদ্ধ করে যা শেষ পর্যন্ত আত্ম-জাগরণের দিকে নিয়ে যায়, যা আলোকিতকরণ নামেও পরিচিত। ধ্যান আত্ম-সচেতনতা এবং মন এবং আত্মার অন্বেষণ প্রচার করে। ঐতিহ্যগতভাবে, বৌদ্ধ ধ্যান সম্পূর্ণ মন ও শরীরের অভিজ্ঞতা তৈরি করতে সমথ (নিজেকে থামানো ও শান্ত করার কাজ) এবং বিপশ্যনা (অভ্যন্তরে স্পষ্টভাবে দেখা) একত্রিত করেছিল। একজনের দৈনন্দিন কাজকর্ম বন্ধ করে এবং সাধারণ কিছুতে মনোনিবেশ করার মাধ্যমে, মন আধ্যাত্মিক স্তরে পৌঁছানোর জন্য যথেষ্ট খোলা ও প্রসারিত হতে পারে। বিপস্যানার ধাপ অনুশীলন করে, কেউ সচেতনতার চূড়ান্ত পর্যায়ে পৌঁছায় না, বরং এক ধাপ কাছাকাছি আসে। মননশীল ধ্যান একজনকে চিন্তাভাবনা এবং বাহ্যিক বস্তুর প্রতি দ্রুত প্রতিক্রিয়া দেখানো বন্ধ করতে শেখায়, বরং অবিলম্বে প্রতিক্রিয়া না দিয়ে চিন্তাকে শান্তভাবে ধরে রাখতে। যদিও ঐতিহ্যগত বৌদ্ধ বিশ্বাসে, জ্ঞানার্জন হল ধ্যানের কাঙ্ক্ষিত শেষ লক্ষ্য, এটি আক্ষরিক অর্থে একটি চক্র যা ব্যক্তিদের তাদের মনকে আরও ভালভাবে বুঝতে সাহায্য করে। উদাহরণস্বরূপ, ধ্যান বোঝার দিকে নিয়ে যায়, দয়ার দিকে পরিচালিত করে, শান্তির দিকে নিয়ে যায় ইত্যাদি।
খ্রিস্টধর্ম
খ্রিস্টধর্মে, গির্জা পরিষেবা হল সাম্প্রদায়িক উপাসনার আনুষ্ঠানিক সময়কাল, প্রায়শই কিন্তু একচেটিয়াভাবে রবিবারে ঘটে না (অথবা সেই গির্জাগুলির ক্ষেত্রে যারা সপ্তম-দিনের সাব্বাটারিয়ানিজম অনুশীলন করে)। গির্জার সেবা হল খ্রিস্টানদের একত্রিত হওয়া যাতে "ঈশ্বরের বাক্য" (পবিত্র বাইবেল) শেখানো হয় এবং তাদের বিশ্বাসে উৎসাহিত করা হয়। প্রযুক্তিগতভাবে, "গির্জা সেবা"-এ "গির্জা" বলতে ঘটনাটি যে ভবনটিতে ঘটে সেটির পরিবর্তে বিশ্বস্তদের সমাবেশকে বোঝায়। খ্রিস্টধর্মে, উপাসনা হল শ্রদ্ধেয় সম্মান এবং ঈশ্বরকে প্রদত্ত শ্রদ্ধা। নূতন নিয়ম উপাসনার ধারণা প্রকাশ করতে বিভিন্ন শব্দ ব্যবহার করে। প্রসকুনিও শব্দটি - "উপাসনা করা" - মানে (ঈশ্বর বা রাজাদের কাছে) প্রণাম করা।
গণ হল ক্যাথলিক চার্চে ঐশ্বরিক উপাসনার কেন্দ্রীয় কাজ। ভ্যাটিকান-এ দ্যা কংগ্রেগেশন ফর ডিভাইন ওয়ার্শিপ পপুলার পিটিটি এবং লিটার্জির উপর ডিরেক্টরী প্রকাশ করে। রোমান ক্যাথলিক ভক্তি হল "ধার্মিকতার বাহ্যিক অনুশীলন" যা ক্যাথলিক চার্চের সরকারী লিটার্জির অংশ নয় কিন্তু ক্যাথলিকদের জনপ্রিয় আধ্যাত্মিক অনুশীলনের অংশ। তারা লিটারজিকাল উপাসনার অংশ হয়ে ওঠে না, এমনকি যদি ক্যাথলিক গির্জায়, দলে, একজন পুরোহিতের উপস্থিতিতে পরিচালিত হয়।
ইসলাম ধর্ম
ইসলামে, উপাসনা বলতে আচার-অনুষ্ঠানকে বোঝায় এবং সেইসাথে ইসলামিক আইন অনুযায়ী করা কাজগুলিকে বোঝায় যা ঈশ্বরের দ্বারা নির্ধারিত এবং তাকে খুশি করে। উপাসনাকে ইসলামের পাঁচটি স্তম্ভের অন্তর্ভুক্ত করা হয়েছে, প্রাথমিকভাবে সালাত, যেটি প্রতিদিন পাঁচ ওয়াক্ত নামাজের অনুশীলন।